*Lēmuma projekts*

**Par finansējuma piešķiršanu projektam “Siltumnīcefekta gāzu emisiju samazināšana Alūksnes novada publisko teritoriju apgaismojuma infrastruktūrā”**

Ņemot vērā Alūksnes novada pašvaldības domes 29.09.2022. lēmumu Nr. 352 “Par projektu “Siltumnīcefekta gāzu emisiju samazināšana Alūksnes novada publisko teritoriju apgaismojuma infrastruktūrā”, Alūksnes novada pašvaldības atklātā konkursa “LED gaismekļu piegāde un nomaiņa Alūksnes novada publisko teritoriju apgaismojuma infrastruktūrā” (identifikācijas Nr. ANP 2023/7) rezultātu, 31.03.2023. noslēgtā līguma par projekta “Siltumnīcefekta gāzu emisiju samazināšana Alūksnes novada publisko teritoriju apgaismojuma infrastruktūrā” Nr. EKII-7/18 īstenošanu (Nr. ANP/1-45.3/23/36) 4.1.2. punktā noteikto finansējuma saņēmēja līdzfinansējuma intensitāti,

pamatojoties uz Pašvaldību likuma 4. panta pirmās daļas 2. punktu, 10. panta pirmās daļas ievaddaļu, likuma “Par pašvaldību budžetiem” 16. panta otro daļu un 30. pantu,

1. Piešķirt finansējumu 48 599 EUR (četrdesmit astoņi tūkstoši pieci simti deviņdesmit deviņu *euro*) apmēra projekta “Siltumnīcefekta gāzu emisiju samazināšana Alūksnes novada publisko teritoriju apgaismojuma infrastruktūrā” līdzfinansējuma nodrošināšanai, finansējumu attiecinot uz 064021 uzskaites dimensijas kodu “Emisijas kvotu izsolīšanas instrumenta (EKII) projekts “Siltumnīcefekta gāzu emisiju samazināšana Alūksnes novada publisko teritoriju apgaismojuma infrastruktūrā” Nr. EKII-7/18”.
2. Finansējumu nodrošināt, veicot Alūksnes novada pašvaldības budžeta 2023. gadam grozījumus, pārkārtojot:
   1. 31 000 EUR no uzskaites dimensijas 01721 “Alūksnes novada pašvaldības parāda maksājumi (apkalpošana, procentu maksājumi, pamatsummu atmaksa)”,
   2. 17 599 EUR izdalot no Alūksnes novada pašvaldības pamatbudžeta līdzekļiem neparedzētiem gadījumiem.
3. Alūksnes novada pašvaldības Centrālās administrācijas Finanšu nodaļai nodrošināt iepriekšminēto līdzekļu pārkārtošanu Alūksnes novada pašvaldības budžetā 2023. gadam.
4. Lēmums stājas spēkā ar tā pieņemšanu.